

**Кеден одағының "Лифтілердің қауіпсіздігі" (КО ТР 011/2011) техникалық регламентіне өзгерістер жобасын әзірлеу туралы**

Еуразиялық экономикалық комиссия Кеңесінің 2019 жылғы 30 қыркүйектегі № 36 өкімі

      Еуразиялық экономикалық комиссия Кеңесінің 2012 жылғы 20 маусымдағы № 48 шешімімен бекітілген Еуразиялық экономикалық одақтың техникалық регламенттерін әзірлеу, қабылдау, өзгерту және күшін жою тәртібінің 41 және 46-тармақтарын ескере отырып және Ресей Федерациясының Кеден одағының "Лифтілердің қауіпсіздігі" (КО ТР 011/2011) техникалық регламентіне техникалық регламент күшіне енгенге дейін пайдалануға берілген және пайдалану мерзімі өтіп кеткен лифтілерді регламент талаптарына сәйкес келтіру мерзімін ұзарту бөлігінде өзгерістер енгізу туралы ұсынысын назарға ала отырып:

      1. Кеден одағының "Лифтілердің қауіпсіздігі" (КО ТР 011/2011) техникалық регламентіне өзгерістер жобасын әзірлеуде Ресей Федерациясы -жобаның жауапты әзірлеушісі, Армения Республикасы, Беларусь Республикасы, Қазақстан Республикасы және Қырғыз Республикасы - қоса әзірлеушілер болып белгіленсін.

      2. Ресей Федерациясының Үкіметінен Еуразиялық экономикалық одақтың техникалық регламенттерін әзірлеу, қабылдау, өзгерту және күшін жою тәртібінің 46-тармағына сәйкес Кеден одағының "Лифтілердің қауіпсіздігі" (КО ТР 011/2011) техникалық регламентіне өзгерістер жобасын әзірлеуді қамтамасыз ету сұралсын.

      3. Еуразиялық экономикалық комиссия Алқасы Еуразиялық экономикалық одаққа мүше мемлекеттердің уәкілетті органдарымен бірлесіп, Кеден одағының "Лифтілердің қауіпсіздігі" (КО ТР 011/2011) техникалық регламентіне өзгерістер жобасының белгіленген тәртіппен мүмкіндігінше қысқа мерзімде қаралуын қамтамасыз етсін.

      4. Осы Өкім Еуразиялық экономикалық Одақтың ресми сайтында жарияланған күнінен бастап күшіне енеді.

 **Еуразиялық экономикалық комиссия Кеңесінің мүшелері:**

      *Армения*   *Беларусь*   *Қазақстан*   *Қырғыз*   *Ресей*

*Республикасынан Республикасынан Республикасынан Республикасынан*  *Федерациясынан*

 *М.Григорян*  *И.Петришенко*  *А.Смаилов* *Ж.Разаков* *А.Силуанов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК